text: Vaneforbryder dømt til fængsel i to år og tre måneder
  19 april 2014 kl. 06.36
  Han har adskillige domme bag sig. Og nu skal en 32-årig mand fra Løsning igen i fængsel. Denne gang i to år og tre måneder.
  Manden er vaneforbryder.
  Han er tidligere blevet dømt for et bankrøveri i 2004, og i 2006 og 2008 og 2009 har han også fået fængselsstraffe, skriver Vejle Amts Folkeblad.
  Seneste dom var halvandet års fængsel for 61 lovovertrædelser - bl.a. tyverier, dokumentfalsk, bedrageri og færdselsovertrædelser.
  Denne gang har han fået dom for 32 tilsvarende sager.
  